[size=2]Regeringen vil have oliefyrene væk fra de danske hjem i det nye energiforlig - men det vil ramme Udkantsdanmark for hårdt - det mener Venstre.
[/size]

Regeringen vil have, at det skal være forbudt at opsætte nye oliefyr allerede fra 2015 - og de op imod 300.000 danske oliefyr skal være helt væk inden 2030. Men Venstre mener ikke, at det er rimeligt, når alternativet for mange i yderområderne er at grave haven op og installere et dyrt jordvarmeanlæg til 150.000 kroner. Det skriver jp.dk. Venstre kræver at oliefyrene fredes, så længe der ikke er et billigt alternativt til de husejere der bor i områder uden fjernvarme eller naturgas.